Zitationshinweis: 
Katrin Moeller und Andreas Müller: Transkription der Quellen: Nr. 04, Kiedendorp, Jakob, Urgicht Rostock 1556, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13768.

Urgicht Jacob Kiedendorp 1556

p. 44v
[04-01] Anno (et cetera) (15)Lvj Am(e) Dage Joha(n)nis  
an(te) porta(m) latina(m) Qwam vor gerichte Jacob(us) 
Kiedendorp. bordich tho Mellůinge Jn pruße(n) 
vm(m)e ßÿner Důůelſchen kůnſth vnd toůerie wil =
le(n) welckere dar ock Jege(n)werdich wol ſtendich 
dewile deſße baůe(n)geſcreue(ne) beka(n)teniſße van der 
Catharina witt(en) alße sÿner Concůbine(n) Rechtlich 
vnd ape(n)bar(e) affgeleßen was., dat he deßße vorge =
melte ſtucke {mit dem(e) Nien potte vnd ſtelen 
natele(n) vp erne(n) So(n)naůent edder Dingeſtedach 
vnbedinget tho Koͤpende Jn aller Důůel name(n) 
Ock mit dem(e) water Jeg(en) den Stroͤm to fulle(n)de 
vnd de dre flinth stene tho beßende, de stůcke alle 
Jn der boße(n) geiſter name(n) tho donde} Jn eÿnem(e) 
boke dat he kort tho vorne van Carin Moltke(n) 
gekreg(en) gefunde(n) hedde, vnd de suluig(en) stůcke 
mit dem(e) potte fůl waters, natele(n) vnd stene(n) 
twe stůnde lanck ßeden to latende, vnd de forcke 
twe male gloẏende tho makende, vnd de gloẏen =
den thÿnd(en) Jn de hoghede tho ßettende (itc) hedde 
he allikens der Catharina Witt(e) alße ßÿner 
Kokeſchen {de ße ock. der Stollenkoppeſche(n) tho will =
len gebrůcketh} vth dem(e) suluig(en) Boke vorgele =
ßen vnd eͤr ock tho brukende beuale(n). vnd dat 
ſulůige hedde he all tho dem(e) ende lat(en). dat dat 
herte der boßen lůde vnd thoůererßche(n) de dem(e) 
Stollenkoppe vnd ßyner frowe(n) de plage anded(en) 
ſchold(en) ock Jm(e) gelichen dele alße dat water ßed(en). 
vnd berne(n) vnd ock gloÿen alße de tind(en) an der 
p. 45r

forck(e)s vnd ock alße mit Den natele(n) geſteke(n) vnd 
geprickelth werd(en) alßo dat ße noch friſt edder 
row mochte(n) hebben. beth ßo lange ße dar tho S(ankt) 
Jurg(en) Jn Stollenkoppeſche(n) huße erſchene(n) vnd sick 
ſchuldich beke(n)den der miſhandelinge Oůerſt 
Dar was vp dath maͤl gar nichtes vth geword(en) 
ock nemandes gekame(n) (et cetera) 
[04-02] Noch bekent Jacobůs apenbar(e) dat de důůel 
vth dem(e) beßethene(n) minſchen vp wůſtrow 
Jn der Karcke(n) vp eÿn mall eme gelaůeth 
hedde vnd tho eme geſecht dů vorůolgeſth 
vns nů, wÿ wille(n) dar dach vnd nach wed =
der na trachte(n) dat wÿ dÿ wedderu(m)me Jn 
vorſtrickinge krig(en) (et cetera) 
[04-03] Jt(e)m vppe deſße vorgeſch(reuene) beka(n)teniſße Js vor 
dem(e) Rechte eÿ(n) ordel geſprake(n) word(en) alßo 
dat Jacobus hefft mothe(n) by(n)ne(n) gan, vnd ßin 
Edt doͤn. dat he hirnamals mit der důůel =
schen kůnſth nicht wil tho donde hebbe(n), dar 
tho hefft he de Stadt Roſtock vnd ere gebede 
gentzlich vorswerd mothe(n). tho keine(n) tid(en) dar 
wedder Jn tho kame(n) do bÿ ernſtlicher ſtraffe 
des Rades vnd gerichtes vnd Js ock derhal =
ue(n) dem(e) Frone(n) alßoůort beuale(n) word(en) dat 
he de důůelſche(n) kůnſt boͤke, Caractere(n) vnd be =
ſweringe ßo bÿ dem(e) Jacobo geweßeth wersů(n)g 
vp dem(e) marckede vor Jder me(n)nichlich tho vor 
Bernende vnd tho nichte to makende, vnd ene 
vth der Stadt dar na tho bringende, gelich wo 
ßÿner Kokeſche(n) Catharina Witte(n) Jm(e) gelicken 
dele vorhen ock wedderůare(n) Js (et cetera) Dith sulůige 
wo vorgesch(reuen) hefft he ßo van word(en) tho word(en) 
bekant Zu Jege(n)werdicheit der Richteher(e)n 
alße Her Hinrich Goldenisse vnd Her Car =
ſten Nettelenblath Jn ſtede Her Laurens Brend(en) 
vnd desser nagesch(reuenen) borgere alße Thewes Kůd =
ßeken vnd Jochim Brande dem(e) můrma(n)=

ne (et cetera)